Analyse af Levende billeder

|  |  |
| --- | --- |
|  | **Levende billeder** |
| Præsentation | Start med helt kort at nævne filmens/dokumentarens/medieproduktionens basisoplysninger: titel, årstal, instruktør/tilrettelægger (afsender).   * Evt. platform og varighed. |
| Genre | * Beskriv, hvilken genre og undergenre der er tale om: fiktionsfilm eller dokumentar? Og hvilken filmgenre eller dokumentarisk undergenre? * Blandes genrerne? Hvordan og hvorfor? * Hvilke genremæssige træk og kendetegn ses i produktionen? * Anvendes der autenticitetsmarkører? Hvilke og hvorfor? |
| Komposition | Hvordan er filmen/dokumentaren/medieproduktionen opbygget?   * Undersøg evt., om [berettermodellen](https://danskitiden.systime.dk/index.php?id=307)  eller [bølgemodellen](https://danskitiden.systime.dk/index.php?id=327) kan bruges til en analyse af filmens opbygning. Diskutér modellens anvendelighed. Hvad er de vigtige vendepunkter? * Lav evt. en oversigt over filmens/dokumentarens sekvenser for at få overblik over strukturen. |
| Fortælleforhold | Er fortælleren synlig/usynlig, alvidende, personal og/eller subjektiv (point of view)?  Hvorfor og med hvilken effekt? |
| Karakterer | Beskriv og analysér de centrale karakterer:   * Hvordan bruges de filmiske virkemidler i fremstillingen af dem? * Udvikler de sig undervejs i historien? Hvornår, hvordan og hvorfor? * Kan en [aktantmodel](https://danskitiden.systime.dk/index.php?id=319#c469) benyttes til at give et billede af personernes interaktion med hinanden? |
| Tid, sted og miljø | Bestem og forklar filmens/dokumentarens/medieproduktionens brug af tid, sted og miljø:   * Hvornår foregår historien, og over hvor lang tid udspiller den sig? * Hvilket sted og miljø foregår den i – og med hvilken effekt? * Overvej, hvordan tid, sted og miljøer med til at påvirke karaktererne. * Begrund dine svar ved at inddrage brugen af de filmiske virkemidler. |
| Filmiske  virkemidler  – med  næranalyse  af udvalgte  passager | * Lav en helt overordnet sammenfatning af, hvordan de filmiske virkemidler generelt benyttes i filmen/dokumentaren/medieproduktionen. * Gå derefter i dybden med en eller flere relevante og udvalgte passager (af få minutters varighed), hvor du præcist og med blik for detaljen demonstrerer, hvordan og hvorfor de filmiske virkemidler bruges, som de går. Husk at gå trinvist og systematisk frem. * Begrund desuden helt kort, hvorfor du har valgt at lave nedslag i netop disse passager. |
| Tematik –  konfliktstof og  kontraster | Sammenfat og fortolk:   * Hvilke emner bliver behandlet i filmen/dokumentaren/medieproduktionen? * Hvad er det centrale konfliktstof? Kan der evt. opstilles modsætninger/kontraster? * Inddrag evt. titlen. |
| Budskab | Har filmen/dokumentaren/medieproduktionen et budskab? Hvilket? Hvor/hvordan kommer det til udtryk? |
| Kontekst | * Kan filmen/dokumentaren/medieproduktionen, fx med hensyn til tematik, perspektiveres til andre tekster, du har læst, hørt eller set? * Kan den sættes i relation til sin samtid? |

**LYD:**

I film og på tv er det ikke kun billedsiden, der skaber betydning. Lyden spiller en uhyre vigtig rolle, og den er meget tit med til at forme tilskuerens holdning til det, der bliver set. Man skal også lægge mærke til, om lyden er fraværende. Tit er stilhed et meget stærkt og effektivt virkemiddel. De centrale lydbegreber er *synkron lyd* og *asynkron lyd*.

[Et billede, der indeholder person, væg, indendørs, telefon

Automatisk genereret beskrivelse](https://danskitiden.systime.dk/fileadmin/_processed_/a/e/csm_s038_1_synkronlyd_red_cf0dbb6871.jpg)

*Synkron lyd* er den lyd, der stammer fra billedet. Det kan eksempelvis være i form af replikker fra skuespillere, som vi ser tale. Og det kan være i form af musik, vi ser blive afspillet. Der er synkron lyd gennem hele *En fremmed flytter ind*, bl.a. i form af de mange telefonsamtaler, der optræder i filmen. Synkron lyd kaldes også for *reallyd*.

Den *asynkrone lyd* stammer ikke fra billedet. Den er efterfølgende lagt på under redigeringen af filmen, som regel for at skabe eller understrege en stemning. Den mest anvendte form for asynkron lyd er underlægningsmusik. I *En fremmed flytter ind* benyttes asynkron lyd også til at sætte en atmosfære og stemning.

Fotograf: Henrik Bohn Ipsen, DFF

[Et billede, der indeholder græs, træ, udendørs, person

Automatisk genereret beskrivelse](https://danskitiden.systime.dk/fileadmin/_processed_/f/0/csm_s038_2_effektlyd_red_4ec030444e.jpg)

*Effektlyde* er også asynkrone lyde, der er lagt på i redigeringen. De stammer altså ikke fra optagestedet. Det kan fx være en lyd, der er skruet meget op for, så lyden kommer til at forstærke det indtryk, den gør på personerne i filmen. Det ser vi i *En fremmed flytter ind*, når Amanda får Facebooknotifikationer. Vi hører dem urealistisk højt og bliver derfor opmærksomme på dem og den betydning, de får for Amanda. Som her på billedet, hvor Caspers påståede ekskone kontakter Amanda.

Fotograf: Henrik Bohn Ipsen, DFF

**BELYSNING:**

Lys, mørke og skygger er meget effektive fortælleelementer. Ved hjælp af dem kan man skabe helt forskellige stemninger og understrege følelser. Det samme rum kan fx se meget forskelligt ud alt efter valget af belysning. De vigtigste begreber for brugen af lys er:*high key, low key og modlys.*

[Et billede, der indeholder indendørs, bord, spisebord

Automatisk genereret beskrivelse](https://danskitiden.systime.dk/fileadmin/_processed_/f/d/csm_s035_1_highkey_red_40ee84d4fb.jpg)

Hvis alle centrale dele i billedet er oplyst, anvendes betegnelsen *high key*. Her ses Amanda i sin stue. På Facebook får hun kontakt med en kvinde, der giver sig ud for at være Caspers kusine. Her er alt endnu positivt, og det understreges af high key belysningen.

Fotograf: Henrik Bohn Ipsen, DFF

[Et billede, der indeholder tekst, indendørs

Automatisk genereret beskrivelse](https://danskitiden.systime.dk/fileadmin/_processed_/a/9/csm_s035_2_lowkey_red_bb855f6b25.jpg)

Billedet her er mørkt, og der er kun ganske lidt lys (fra computerskærmen og lampen bagved). Det er med til at understrege tiden på døgnet, og samtidig fortæller det noget om den betydning, mødet med Casper kommer til at få for hendes liv. Betegnelsen *low key* bruges, hvis der kun anvendes ganske lidt lys, og når mørke og skygge dominerer.

Fotograf: Henrik Bohn Ipsen, DFF

[Et billede, der indeholder tekst, indendørs, vindue, bord

Automatisk genereret beskrivelse](https://danskitiden.systime.dk/fileadmin/_processed_/c/1/csm_s035_3_modlys_red_06175fd164.jpg)

Når kameraet fotograferer mod lyset kaldes det *modlys*. På billedet her er Amanda filmet i modlys (mod vinduet), og det får betydning for den måde, hun kommer til at fremstå. Hendes træk udviskes, og hun fremtræder skyggeagtig og mørk som en silhuet. Også her fortæller brugen af lys derfor om hendes følelse af afmagt og om, at hun er en skygge af sig selv. På bordet i forgrunden vidner de mange papirer og computeren om, at hun er ved at finde ud af, hvilken svindler Casper er.

Fotograf: Henrik Bohn Ipsen, DFF

**FARVER:**

Farver kan, ligesom belysning, knytte betydning til forskellige elementer og fx understrege følelser og stemninger. I en analyse af farver kan man undersøge, om der er en særlig farveskala, der dominerer:

* En *varm farveskala* består af røde, gule og orange farver.
* En *kold farveskala* indeholder blålige, grønne og generelt mørke nuancer.

Man kan også holde øje med, om der er specielle farver, som knytter sig til personerne i filmen, fx i brugen af tøj, hår eller bestemte betydningsfulde genstande. Hvis man skal forklare farvernes betydning og symbolik, er det vigtigt, at man ikke bruger en facitliste, som ‘oversætter’ hver farve med en på forhånd givet betydning. Farver kan have meget forskellige betydninger, alt efter hvilken sammenhæng de indgår i.

*En fremmed flytter ind* er domineret af neutrale farver. I denne farveskala træder enkelte scener og indstillinger frem, fordi de skiller sig ud.

[Et billede, der indeholder person, mand, fase, mængde

Automatisk genereret beskrivelse](https://danskitiden.systime.dk/fileadmin/_processed_/0/5/csm_s036_1_farver_red_009fbafbc5.jpg)

Amanda (og til dels Casper) er badet i røde farver i elevatorens spejlfordoblinger efter en nat sammen på hotel. Farverne understreger de stærke og varme følelser, Amanda er fyldt op af.

Fotograf: Henrik Bohn Ipsen, DFF

[](https://danskitiden.systime.dk/fileadmin/_processed_/6/e/csm_s036_2_sorthvid_red_967c9c6af2.jpg)

Da Amanda kontaktes af en bankrådgiver fra Nordea, der fortæller hende, at Casper har taget et lån på 100.000 kr. i hendes navn, indsættes på billedsiden en rekonstruktion af Caspers vej til og fra banken. Valget af *sort/hvid* skal understrege billedernes karakter af overvågning.

Fotograf: Henrik Bohn Ipsen, DFF